Колко е важна битката за Сената в САЩ Поне за 5 от сенаторските позиции победителят може да не е ясен с дни , дори със седмици Много важна за политическото бъдеще на САЩ е и битката за Сената във Вашингтон . Демократите по всяка вероятност ще запазят контрола си над долната Камара на представителите , но може за пръв път от десетилетие да спечелят и горната камара . 35 от общо 100 сенатори трябва да бъдат преизбрани на 3 ноември , а сред демократите има силни кандидатури . Ако и двете камари на Конгреса се контролират от опозицията , това би създало сериозни проблеми за всеки президент , който няма да може да прокарва ефективно своята политика . Особено оспорваната битка е за 14 места ( 12 на републиканци и 2 на демократи ) и навсякъде демократите имат преднина в прогнозите преди изборния ден . Проблемът е , че поне за 5 от тези сенаторски позиции победителят може да не е ясен с дни , дори със седмици . Според анализатори демократите може да съберат до 55 от 100 - те места в Сената - далеч от 60 сенатори , които биха могли да блокират законодателни инициативи на опонентите . Но все пак това е достатъчно за добър старт на евентуален мандат на Джо Байдън или почти парализиране на каквито и да е по - решителни действия поне в първите две години от втори мандат на Доналд Тръмп . В момента републиканците имат мнозинство от 53 срещу 47 сенатора . Така на демократите им стига да спечелят 3 нови места и Байдън да влезе в Белия дом , защото тогава вицепрезидентът Камала Харис им осигурява още един глас за мнозинството . Седмина чернокожи кандидати се включиха в надпреварата за Сената тази година , като от 2000 сенатори , служили на Съединените щати , само десетима са били чернокожи . Чернокожите кандидати в цялата страна печелят първичните избори и се надпреварват в конкурентни райони , което може да превърне следващия Конгрес в рекордьор по чернокожи законотворци , предава Bloomberg . Това става след лято на протести в подкрепа на движението „ Животът на чернокожите има значение “ във всичките 50 щата , най - мащабната поредица от протести в историята на САЩ . Липсата на чернокожи сенатори в Америка е модел дори и в щатите със значителен брой чернокожо население . В Луизиана 33 % от населението са чернокожи , но щатът никога не е имал чернокож сенатор .